### Beslutningstema

Der skal tages stilling til at forlænge fristen for indberetning af Skema B for Tønder Boligselskabs projekt på [adresse].

### Historik

Kommunalbestyrelsen godkendte den 22. december 2022 skema A for etablering af 26 nye almene boliger på [adresse] i Tønder, herunder de økonomisk afledte forudsætninger for byggeriets gennemførelse. Tønder Boligselskab blev meddelt skriftligt tilsagn samme dato.

Grundkapitallånet kommer til at udgøre ca. 3,5 mio. kr.

### Sagsfremstilling

[adresse] skal i forbindelse med byggeriet på [adresse], senest 15 måneder efter at være meddelt tilsagn om støtte, indberette oplysninger om byggeriet (Skema B), herunder de priser som danner grundlag for Kommunalbestyrelsens godkendelse af byggeriets anskaffelsessum før byggeriet påbegyndes. Overholdes fristen på 15 måneder ikke, bortfalder tilsagnet.

Presset på bygge- og anlægssektoren har medført høje og stigende licitationsresultater, når boligorganisationer og andre almene bygherrer udbyder deres byggearbejder. De høje licitationsresultater vanskeliggør overholdelse af maksimumsbeløbet for alment byggeri. På baggrund heraf er Kim Karlsen ændret, således at Kommunalbestyrelsen kan godkende, at fristen på 15 måneder for indberetning af skema B kan forlænges op til 36 måneder efter, at tilsagnet blev meddelt.

Hensigten med ændring af Kim Karlsen er, at boligorganisationerne m.v. kan udskyde deres udbud af byggearbejder til et senere tidspunkt, hvor presset på bygge- og anlægssektoren er aftaget.

Domea.dk har som administrationsselskab for Tønder Boligselskab fremsendt ansøgning om Kommunalbestyrelsens godkendelse af, at fristen for indberetning af skema B forlænges med de maksimale 36 måneder, dvs. med yderligere 21 måneder fra den oprindelige frists udløb den 22. marts 2024 til den 22. december 2025.

Domea.dk begrunder deres ansøgning med den nuværende markedssituation med fortsat høje materialepriser, et stigende renteniveau, og at projektet som skitseret ved Skema A forud for et udbud i totalentreprise og efterfølgende skema B ansøgning revideres. Projektet revideres på baggrund af salg af en ejendom som var planlagt skulle indgå i projektet.

Kommunalbestyrelsen vurderer ved sin godkendelse, om det er hensigtsmæssigt at udskyde udbuddet af byggearbejder.

### Lovgrundlag

Støttebekendtgørelsen.

### Indstilling Fagchefen for Politik og Strategi indstiller,

|  |  |
| --- | --- |
| at | fristen for indberetning af Skema B forlænges til 22. december 2025, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 22. februar 2024, pkt. 7:

Indstillingen anbefales.

Åge Koch deltog ikke i mødet.

### Beslutning

Indstillingen godkendt.

Ole Knudsen (T) deltog ikke i mødet.